Številka: 21400-6/2021/6

Datum: 17. 12. 2021

Na podlagi 2. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17)
je Vlada Republike Slovenije na 107. redni seji dne 17. 12. 2021 pod točko 1.17 sprejela naslednji

S K L E P :

1. Vlada Republike Slovenije je odločila, da se projekt nastanitve mladoletnikov brez spremstva do konca leta 2022 oziroma do vzpostavitve sistemske oblike nastanitve, oskrbe in obravnave mladoletnikov brez spremstva nadaljuje v Dijaškem domu – Srednja gozdarska in lesarska šola Postojna znotraj finančne konstrukcije, določene v Prilogi tega sklepa.
2. Stroški, povezani z bivanjem mladoletnikov brez spremstva v Dijaškem domu – Srednja gozdarska in lesarska šola Postojna, ki jih zagotavlja Urad Vlade Republike Slovenije za oskrbo in integracijo migrantov, so:
* stroški oskrbnine,
* stroški materialne oskrbe,
* stroški osebja,
* stroški varnostne službe,
* stroški investicije in osnovnih sredstev,
* materialni stroški.
1. Stroški, določeni v prejšnji točki, se za mladoletnike brez spremstva, ki so v tekočem šolskem letu dopolnili 18 let, zagotavljajo do konca šolskega leta na enak način kot mladoletnikom brez spremstva.
2. Urad Vlade Republike Slovenije za oskrbo in integracijo migrantov in Dijaški
dom – Srednja gozdarska in lesna šola Postojna v enem mesecu po sprejemu tega sklepa skleneta poseben dogovor o izvajanju in financiranju projekta nastanitev mladoletnikov brez spremstva.

Mag. Janja Garvas Hočevar

vršilka dolžnosti generalnega sekretarja

Priloga:

* Finančna konstrukcija z obrazložitvijo za nastanitev 22 mladoletnikov brez spremstva

Prejmejo:

* Urad Vlade Republike Slovenije za oskrbo in integracijo migrantov
* Ministrstvo za izobraževanje, znanost in šport
* Ministrstvo za notranje zadeve
* Ministrstvo za delo, družino, socialne zadeve in enake možnosti
* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje